text: বালুচিস্তানে বোমা বিস্ফোরণ, মৃত অন্তত ৫ || Latest Bengali News | Breaking Bangla News - Aajkaal
  বালুচিস্তানে বোমা বিস্ফোরণ, মৃত অন্তত ৫
  আজকাল ওয়েবডেস্ক:‌ পাকিস্তানে ভয়াবহ বোমা বিস্ফোরণ। শুক্রবার পাকিস্তানের বালুচিস্তান প্রদেশের কোয়েট্টার নিকটে কুচলকের একটি মসজিদে বোমা বিস্ফোরণ হয়। এই বিস্ফোরণে অন্তত পাঁচজন মারা গেছেন। আহতের সংখ্যা অন্তত ১৫। তাঁদের হাসপাতালে নিয়ে যাওয়া হয়েছে। কোয়েট্টার সিভিল হাসপাতালে জরুরী অবস্থা জারি করা হয়েছে। গোটা এলাকা ঘিরে রেখেছে পুলিশ। ঘটনাস্থলে রয়েছে বোম্ব স্কোয়াড।
  সূত্রের খবর অনুযায়ী মসজিদের ভিতরেই রাখা ছিল বোমা। প্রার্থনা যেখানে হয়, সেখানেই বিস্ফোরণ হয়। কোনও জঙ্গি সংগঠন এখনও এই ঘটনার দায় স্বীকার করেনি। তবে পাক পুলিশের মতে, পরিকল্পনা করেই এই বিস্ফোরণ ঘটানো হয়েছে। সম্প্রতি বালুচিস্তানে একাধিক বিস্ফোরণ ঘটেছে। পরিস্থিতি উত্তপ্ত। তার মধ্যেই শুক্রবার ফের মসজিদে হল বিস্ফোরণ।